"Әлеуметтік желідегілер диван батырлар" деген стереотиптерден кетуіміз керек
""Әлеуметтік желідегілер диван батырлар" деген стереотиптерден кетуіміз керек" | "https://abai.kz/post/92160"
TITLE: "Әлеуметтік желідегілер диван батырлар" деген стереотиптерден кетуіміз керек
URL: https://abai.kz/post/92160
META: ""Әлеуметтік желідегілер диван батырлар" деген стереотиптерден кетуіміз керек" | "https://abai.kz/post/92160"
DATE: 05.06.2019
AUTHOR(s): Бауыржан Серікбай
TOTAL WORDS: 271
TEXT: "Саясатқа араласпа", "сен соншалықты кімсің", "өз жөніңді біл", "әлеуметтік желідегілер диван батырлар" деген стереотиптерден кетуіміз керек. Мұны бізге билік пен биліктің сойылын соққан блогерлер, осы жүйенің жалғасқанын қалайтын азаматтар тықпалап келеді. Барлық өркениетті елдерде азаматтар саяси белсенді, әлеуметтік желіде де өз ойларын еркін білдіреді. Егер АҚШ пен Батыс елдерінде басқаша болса мойындар едім ол жақта азаматтар пассивті, саясатқа мүлдем араласпайды, әлеуметтік же ліде саясат туралы жазбайды, тек еңбек етеді деп. Бірақ, ол өтірік! Өркениетті елдерде xалық жұмысын да істейді, саясатта да белсенді. Тіпті АҚШ президентіне дейін әлеуметтік желіде қалай жұмыс істейтінін әлем жұртшылығы көріп отыр. Трамп сайлауға түскенде дәл осы СММ-ге көп ақша құю арқылы жеңіске жетті. Кешегі сайлауда Украина президенті Володимир Зеленський де осы әлеуметтік желіге көп қаражат бөлген. Бізде өз ойыңды еркін білдірер әлеуметтік желіден өзге платформа да жоқ. Не саяси партия, не Парламент, не үкіметте бәсеке, өзгеше ой айту деген жоққа тән. Кешегі 5 жылда бір келетін кандидаттар арасындағы дебатты көрдіңіздер. Президенттікке кандидаттардың сөз сөйлеуіне 90 секундтан берген биліктің сөз бостандығына, креативті ойлар мен сындарға деген көзқарасын осыдан-ақ түсіне беруге болады. Қазіргі авторитарлы жүйеге қоғамның тым-тырыс жүре бергені жақсы. "Хабар" мен "Егеменге" сенген xалқы болса білгенін істейтін ескі жүйенің жалғаса бергенін қалайды. Қазақстан xалқы саясатқа белсенді араласу арқылы ғана бұл жүйенің бей-берекет бассыздығын тоқтата алады. Әуелі экономика деп 30 жылда келген жеріміз осы. Ендігі кезек саяси реформада. Біздің билік ашық бәсекеге шығудан қорқады. Ешқашан, ешкіммен бәсекеге түспесе де жабық есіктің арғы жағында отырып алып өзін ақылды санайтын элитамыз бар. Бұл сеңді бұзу үшін Қазақстан xалқының саяси белсенділігі, азаматтық қоғам құруға деген ұмтылысы қажет. Сондықтан саясатта белсенді болыңыздар! XXI ғасырдың жаңа мүмкіндіктерін барынша қолданыңыздар! Бауыржан Серікбайдың facebook парақшасынан Abai.kz
